বেদ
সামবেদ (সংস্কৃত: सामवेद) ("সামন্‌" বা গান ও "বেদ" বা জ্ঞান থেকে) হল সংগীত ও মন্ত্রের বেদ। সামবেদ হিন্দুধর্মের সর্বপ্রধান ধর্মগ্রন্থ বেদের দ্বিতীয় ভাগ। এটি বৈদিক সংস্কৃত ভাষায় রচিত। সামবেদে ১,৮৭৫টি মন্ত্র রয়েছে। এই শ্লোকগুলি মূলত বেদের প্রথম ভাগ ঋগ্বেদ থেকে গৃহীত। এটি একটি প্রার্থনামূলক ধর্মগ্রন্থ। বর্তমানে সামবেদের তিনটি শাখার অস্তিত্ব রয়েছে। এই বেদের একাধিক পাণ্ডুলিপি ভারতের বিভিন্ন অঞ্চল থেকে আবিষ্কৃত হয়েছে।
দেবীভাগবত পুরাণ
এই পুরাণের একাদশ স্কন্ধে আলোচিত হয়েছে ‘গ্রাম’ (গ্রাম, গোষ্ঠী) ও ‘দেশে’র (রাষ্ট্র) অন্তর্গত ব্যক্তির ‘সদাচার’ (গুণাবলি) ও ধর্ম। এই অংশে শ্রুতির প্রশংসা করা হয়েছে এবং বলা হয়েছে শ্রুতিই প্রধান ধর্মগ্রন্থ। আরও বলা হয়েছে স্মৃতি ও পুরাণ গ্রন্থাবলিও সহায়ক ধর্মগ্রন্থ। এই অংশের আরও একটি বৈশিষ্ট্য হল, এখানে বলা হয়েছে যে, তন্ত্রও একটি সহায়ক ধর্মগ্রন্থ। তবে তন্ত্র যতক্ষণ বেদের বিরুদ্ধে না যাচ্ছে, তখক্ষণই তা সহায়ক। একাদশ স্কন্ধেই রুদ্রাক্ষ জপমালার উৎস, ললাটে ত্রিপুণ্ড্র নামক তিলক ধারণের মাহাত্ম্য, পাঁচ প্রকার সন্ধ্যাবন্দনা ও পাঁচ প্রকার যজ্ঞের বিবরণ দেওয়া হয়েছে।